SEEFELD: «Help me if you can, I'm feeling down» sang John Lennon over høyttaleranlegget i Seefeld da Johannes Høsflot Klæbo kom inn for å bytte ski. Tremila var halvveis og langrennssportens superstjerne var allerede hektet av.
Lennon fortsatte å rope etter hjelp, som om det var på Klæbos vegne, men det var ingen der for å bidra. 22-åringen fra Byåsen måtte gjøre jobben på egen hånd. Det klarte han ikke.